月湖清真寺

月湖清真寺，也叫宁波清真寺、宁波市清真寺，俗称回回堂，是浙江省宁波市海曙区个一隻清真寺。

 历史 
月湖清真寺勒垃宁波市海曙区月湖街道后营巷18号。北宋咸平初年造勒城东南狮子桥（难朝灵桥西），后首来好几趟毁咾造。清朝康熙三十八年（1699年）勒垃难朝个场化造过，乾隆四十一年（1776年）改建，同治八年（1869年）重修过。20世纪底全面修缮之后开放使用。

1981年公布为区级文物保护单位，2011年公布为第六批省级文物保护单位。

 建筑 
清真寺坐西朝东，平面布局长方形，占地面积751平方米。建筑包括头门、望月楼、二门、照壁、沐浴房、礼拜殿搭仔两侧个厢房咾啥个。门楼朝东，重檐三开间上下两层，翘角飞檐，清水外墙。仪门朝北，条石门框，进内设天井，靠南墙立“八”字形照壁。天井搭大殿之间设过道。大殿单檐硬山式，三开间，殿内有阿拉伯文经文、匾额。两厢各有硬山式单檐楼房三槛。

 參考資料 

Category:浙江清真寺
Category:海曙区建筑物